Foto: Hasan Pirmuhammedov O‘zbekiston boks terma jamoasining -52 kg vazn toifasidagi vakili Jasur Latipov chorak finalga yo‘l oldi. U nimchorak finalda xitoylik Jiangua Xuni 3:2 hisobida mag‘lub etdi. Endi u chorak finalda 28 avgust kuni indoneziyalik Suguro Aldomsga qarshi jang qiladi. Bugun 60 kg vazn toifasidagi Shunqor Abdurasulov ham nimchorak final jangini o‘tkazadi. Bir soatdan keyin u filippinlik Jyeyms Palistega qarshi ringga chiqadi. -69 kg vazn toifasidagi Bobousmon Baturov esa nimchorak final doirasida xitoylik Qiong Maimaititu Ersun bilan jang qiladi.